Sreda, 19. 3. 2020 - Pomlad
2.b – SPO – 4.ura

Sprehodimo se po bližnji okolici doma, gozda. Iskali bomo rastline, ki cvetijo. Če se le da, najdemo, opazujemo tudi primerke cvetenja dreves, grmov. V bližini doma poiščemo cvetoče drevo (cveti forzicja je sicer grm). Poimenujemo drevo, grm in si ga natančno ogledamo. 
Ugotovimo, da se bliža pomlad. Povemo, kateri letni čas je pred njo, kateri za njo. Učenci povedo nekaj besed, ki jih spominjajo na pomlad. Povedo pa tudi, kaj spomladi lahko počnejo in česa pozimi ne morejo delati.
Poiščemo rastline, ki cvetijo (trobentica, zvonček, teloh, žafran, forzicija, narcise). Učenci jih poimenujejo.
Obravnava nove snovi
 Če je možno naj sicvetove ogledajo s povečevalnim steklom. vsaj vsaka skupina svojega. Ogledujejo si, da ugotavljajo, kaj imajo cvetovi enakega. Poročajo o svojih ugotovitvah. 

O cvetenju - kdaj se pojavi in kdaj opazimo prve cvetove in zakaj se to zgodi tedaj. Predvidevamo, da bodo omenili pomlad in spremembe v okolju, prehajanje iz zime, ki je mrzla, v pomlad, ki bo toplejša in bo omogočila cvetenje. 
	Odgovoriti poskušamo tudi na vprašanje, čemu rastline cvetijo in zakaj ravno sedaj, spomladi.
Zaključni del - ponovitev
V zvezek za SPO narišejo prve pomladne cvetlice in jih poimenujejo.

Četrtek, 20. 3. 2020 – Pogoji za življenje živali
2.b – SPO – 4. ura
Kaj potrebujejo živali za življenje. 
Učenci bodo navedli hrano, vodo, zrak, morda tudi ustrezno temperaturo okolja in svetlobo. Vsak posamezno odgovor podkrepimo z utemeljitvijo, ki jih imajo učenci z izkušnjami iz okolja, npr.: hrana, voda: pajek je, pije…, muca je, pije ..., slon je, pije …; zrak: medved, pes, … dihajo; tu naletimo na dihanje živali, ki živijo v vodi in ga razložimo na njim dovolj razumljiv način; ustrezna temperatura: ugotavljamo, ali bi kače, kuščarji, lahko živeli na Antarktiki, ali bi  beli medvedi, pingvini, … lahko živeli v zelo vročih predelih naše Zemlje. Spodbudimo učence, da to trditev utemeljijo oni, njihova mnenja pa po potrebi dopolnimo. 
Povzamemo ugotovitev: Živali bivajo v okolju, na katerega so prilagojene. Nekatere so prilagojene na bivanje v hladnih, manj hladnih, toplih, bolj ali manj toplih, vročih, manj vročih predelih naše Zemlje. 

Zaključni del - ponovitev
Reševanje nalog v DZ str. 59: V delovnem zvezku rešimo 2. nalogo. Ob vsaki sliki živali označimo, kaj potrebuje za življenje (voda, hrana, zrak, svetloba, ustrezna temperatura). Vsako odločitev sproti utemeljimo.

